Stirie

La Stirie o (il) Staiar (slov. Štajerska) e je un dai stâts federâts (tod. Bundesländer) austriacs. E je logade tal Sud dal paîs e e confine a Jevât cun il Burgenland, a Nord cu la Alte Austrie e la Basse Austrie, a Bonât cu la Carintie e il Salisburghês, a Sud cu la Slovenie.

La capitâl e je Graz (slov. Gradec - 289.000 ab. ce.); altris centris impuartants a son Bruck an der Mur, Judenburg, Knittelfeld, Leoben e Voitsberg. Rilevante e je la esistence sul teritori di une minorance lenghistiche slovene, ricognossude dal stât austriac insiemi ad altris.

 Gjeografie 
Seconde par grandece tra i stâts federâi da la Austrie, la Stirie e si divît in plui regjons.

A Nord e si cjate la Alte Stirie (tod. Obersteiermark), che e va dal confin setentrionâl dal stât federâl a la cjadene montagnose Steirischen Randgebirge, a Sud da la val di confluence tra il flum Mur e il flum Mürz.

La Stirie Orientâl (tod. Oststeiermark) e je logade a Jevât dal flum Mur e sot il Wechsel e lis Alps Fischbacher. 
La Stirie Meridionâl (tod. Südsteiermark - che no va confondude cu la Stirie Inferiôr, tod. Untersteiermark, che in dì di vuê fâs part da la Slovenie) e consist inte aree ator lis citâts di Leibnitz, Radkersburg e Deutschlandsberg.
A Bonât dal flum Mur infin, e je logade la Stirie Ocidentâl (tod. Weststeiermark).

Dispès la Stirie e ven clamade „Grüne Mark“ (voltât: la Marche verde; al riclame il non todesc Steiermark), parcè che cirche il 61% dal so teritori al è cuviert di boscs.
La mont plui alte da la Stirie e je la Hoher Dachstein (2995 m).

 Storie 
 1180 – La Stirie e devente ducât.
 1186 – Cul Pat di Georgenberg (che al jentre in vigôr tal 1192), i duchis di Austrie (i Babenbergers prime e i Asburcs plui indenant) a deventin ancje duchis da la Stirie.
 1254 (Pâs di Ofen) o 1261 (Pâs di Viene) – Il re Ottokar II di Ongjarie al divît la regjon dal Traungau da la Stirie e le torne a creâ come “Principât sore il flum Enns” (tod. Fürstenthum ob der Enns), in dì di vuê ta la Alte Austrie. Ancje la contee di Pitten e ven distacade e anetude al ducât d'Austrie (odierne Basse Austrie.
 Cule sudivision ereditarie asburgjiche al devente la part principâl dale Austrie Interne (cun residence a Graz).
 Daspò la Prime vuere mondiâl, la part meridionâl da la Stirie (plui tart clamade Stirie Inferiore) e ven anetude a la Jugoslavie; cumò e fâs part da la Slovenie.
 1938 – Cu la anession da la Austrie da part da la Gjermanie naziste, la zone di Aussee e ven assegnade a la Alte Austrie (che tal sisteme nazist e corispuindeve al distret dal Oberdonau - voltât Alt Danubi)
 Daspò la fin da la Seconde vuere mondiâl, a tornin a aneti la zone di Aussee a la Stirie.

 Minorancis 
La minorance slovene da la Stirie e je stade scognossude come minorance autoctone tal 2004 (come al proviodeve il Staatsvertrag dal 1955).

Secont il censiment dal 2001 a son 4.250 stirians slovens.

 Economie 
Tal 2004, cuntun valôr di 3,8%, la Stirie e je rivade al plui alt nivel di cressite economiche tra i stâts federâts de Austrie; tal rivâ a chest risultât, significatîf al è stât il contribût dal aglomerât urban di Graz.
Impuartant al è ancje il turisim, soredut pa la Alte Stirie e pa la zone termâl ta la Stirie Orientâl.
A confront cul prodot interni sporc (PIS) da la Union Europeane in forme di podê di acuist, la Stirie e rive a un indiç di 102.8 (EU-25:100) (2003) Eurostat News Release 63/2006: Regional GDP per inhabitant in the EU 25.

 Organizazion aministrative 
Dal pont di viste aministratîf e je dividude intune citât statutarie (tod. Statutarstadt) – che e je Graz (Targhe: G) –  e 12 distrets (tod. Bezirke). Di seguit la liste dai distrets cu lis rispetivis targhis.

DistretsTargheBruck-Mürzzuschlag  BM (MZ)Deutschlandsberg   DLGraz-Umgebung  GUHartberg-Fürstenfeld  HF (FF, HB)Leibnitz  LBLeoben  LE, LNLiezen  LI (BA) Politische Expositur di Gröbming  GBMurau  MUMurtal  MZ (JU, KF)Südoststeiermark  SO (FB, RA)Voitsberg  VOWeiz  WZ

Par motîfs di estension (di bessôl al è plui grant dal Vorarlberg), il distret di Liezen al è dividût ancjemò in Politische Expositur di Gröbming.

 Situazion politiche 
Dal 2019 il governadôr (tod. Landeshauptmann) da la Stirie al è Hermann Schützenhöfer, dal ÖVP).

 Curiositâts 
Da la Stirie a vegnin un premi nobel par la leterature – Elfriede Jelinek – e l'ex governadôr da la Californie,  plui che altri innomenât come atôr – Arnold Schwarzenegger.

 Risultivis 

Categorie:Stirie